
ŠAKIŲ RAJONO SAVIVALDYBĖS TARYBA

SPRENDIMAS

DĖL MELIORACIJOS SISTEMŲ NAUDOTOJŲ ASOCIACIJOS ,,GITARAS-2“ INVESTICINIO PROJEKTO „MELIORACIJOS SISTEMŲ NAUDOTOJŲ ASOCIACIJOS ,,GITARAS-2“ NARIAMS PRIKLAUSANČIŲ IR VALSTYBINIŲ MELIORACIJOS SISTEMŲ REKONSTRUKCIJA“ RENGIMO IR ĮGYVENDINIMO 

2013 m. spalio 31 d. Nr. T-352
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, Melioracijos įstatymo (Žin., 1993, Nr. 71-1326; 2004, Nr. 28-877) 7 straipsnio 3 dalimi, Žemės ūkio ministro 2007 m. spalio 31 d. įsakymu Nr. 3D-478 (Žin., 2007, Nr. 116-4749) ,,Dėl Lietuvos kaimo plėtros 2007-2013 metų programos priemonės ,,Žemės ir miškų ūkio veikla ir jos infrastruktūra“ veiklos srities ,,Žemės ūkio vandentvarka“ įgyvendinimo taisyklių patvirtinimo“, nusprendžia:

1. Dalyvauti partnerio teisėmis rengiant melioracijos sistemų naudotojų asociacijos ,,GITARAS-2“, dalies melioracijos statinių Barzdų, Patašinės, Baltrušių kadastro vietovėse rekonstrukcijos investicinį projektą „Melioracijos sistemų naudotojų asociacijos „Gitaras-2“ nariams priklausančių ir valstybinių melioracijos sistemų rekonstrukcija“. 

2. Nustatyti, kad 10 procentų 1 punkte nurodyto projekto vertės ir pridėtinės vertės mokestis bus finansuojami iš melioracijos sistemų naudotojų asociacijos ,,GITARAS-2“ biudžeto.

3. Įgalioti rajono savivaldybės administracijos direktorių Lietuvos Respublikos norminių teisės aktų nustatyta tvarka pasirašyti jungtinės veiklos sutartį tarp melioracijos sistemų naudotojų asociacijos ,,GITARAS-2“ ir rajono savivaldybės administracijos bei visus su projektu susiėjusius dokumentus.

